text: Legendariskur rockbólkur kemur til Føroya
text: #000001
text: Nú kemur ein av yndisrockbólkunum hjá føroyingum til Føroya at hava konsert. Leygarkvøldið 22. september spælir Uriah Heep í Havn.Uriah Heep hittaði við sangum sum Lady In Black, Easy Livin’, The Wizard, July Morning, Stealin’ og Gypsy. Sangirnir hjá Uriah Heep hava verið sera nógv spældir í Føroyum, og nú fáa føroyingar ein gyltan møguleika – kanska tann seinasta – at uppliva Uriah Heep live. Uriah Heep er ein av upprunaligu rockbólkunum úr sjeytiárunum. Saman við bólkum sum Led Zeppelin, Black Sabbath og Deep Purple vóru teir við til at skapa og mynda klassiska bretska rocktónleikin. Mick Box, sum var ein av stovnarunum av Uriah Heep, er still going strong og spælir framvegis gittar í bólkinum. Afturat honum eru Phil Lanzon, Bernie Shaw, Russell Gilbrook og Davey Rimmer.Uriah Heep spæla konsertir kring allan heimin og eru í sera góðum formi. Teir góvu fyri kortum nýggjan sang út, og beint fyri konsertina í Føroyum kemur nýggj útgáva frá bólkinum. Uriah Heep spælir í Dansifrøi í Havn leygarkvøldið 22. september.
text: #000003
text: Myndir: Hátíðarhildu 50 ár við Velbastaðvegin
text: #000006